इसके अलावा विदेशी बीमा कंपनी के बजाय भारतीय कंपनी से पॉलिसी खरीदने से प्रीमियम की राशि में आपकी काफी बचत होगी। जैसे 1 लाख अमेरिकी डॉलर की सालाना कवर वाली टाटा एआईजी जनरल इंश्योरेंस की स्टूडेंट गार्ड – ओवरसीज हेल्थ इंश्योरेंस प्लान – प्लान बी का प्रीमियम करीब 32,000 रुपये है। वहीं, यूएस फायर इंश्योरेंस कंपनी की कॉलीजिट केयर प्लान के लिए आपको 732 अमेरिकी डॉलर खर्च करने होंगे। यानि अगर 1 अमेरिकी डॉलर को 67 भारतीय रुपये के बराबर माना जाए, तो आपको 49,044 रुपये चुकाने पड़ेंगे।